lam rim (tb 'tee astmed'; skr pathakarma), tiibeti budismis  rühm tekste, kus selgitatakse *astmelist virgumisteed ja antakse juhised selle *teostamiseks. Tuntumad neist on *Kamalašīla *Bhāvanākrama, *Atīša «Virgumise lamp», *Gampopa «Vabanemise kalliskiviehe» ja *Tsongkhapa *Lam rim chen mo. *Geluki traditsioonis on lam rim ka *meeleharjutuste süsteem, kus aste astmelt puhastatakse oma *meel *meeleplekkidest neile vastanduvate positiivsete meeleseisundite arendamise teel. Vt ka astmeline tee. Ingl stages of the path.